section_heading: Opis
paragraph_text: Župna crkva je nastala na istaknutom položaju na istočnom dijelu naselja iznad ranokršćanske bazilike sv. Petra. Od prve crkve sačuvan je dio geometrijskog mozaika sjevernog broda. Jednostavno trobrodno pročelje s konca 19. stoljeća ima ugrađene dijelove skulpture graditelja Ivana Vitaljića iz Komiže iz ranog 18. stoljeća. Unutrašnjost crkve razdijeljena je kamenim pilonima i pokrivena ravnim stropom te ukrašena neoklasicističkim štukaturama. Uz crkvu je podignut 1861. četverokatni kameni zvonik.